Ysterman-sterftes: Name bekendgemaakYsterman-kompetisie in Florida, Amerika Die name van die atlete wat Sondag tydens die Spec-Savers Ysterman 70.3-uithoukompetisie gesterf het, is Maandag bekendgemaak. Berton Bosman (37) van Pretoria en Kevin Staessen (29) van Johannesburg in Gauteng het beide vermoedelik hartaanvalle in die swemdeel van die kompetisie gehad, berig Algoa FM. Dit was beide atlete se eerste keer wat hulle aan dié kragmeting deelgeneem het. Die oorsaak van die sterftes sal na die nadoodse ondersoeke bevestig word. Beide atlete se gesinne was in Oos-Londen, waar die kompetisie gehou is. Bart Aernouts van België het die mansafdeling gewen, en Kyle Buckingham van Port Elizabeth, was die eerste Suid-Afrikaner wat die resies in die sewende posisie voltooi het. Jodie Swallow van die Verenigde Koninkryk het die damesafdeling gewen.